CELEX: 62012TN0040
Language: fi
Date: 2012-01-30 00:00:00
Title: Asia T-40/12: Kanne 30.1.2012 — European Dynamics Luxembourg ja Evropaiki Dinamiki-Proigmena Sistimata Tilepikoinonion Pliroforikis kai Tilematikis v. Euroopan poliisivirasto (Europol)

14.4.2012   
            
            
               FI
            
            
               Euroopan unionin virallinen lehti
            
            
               C 109/18
            
         Kanne 30.1.2012 — European Dynamics Luxembourg ja Evropaiki Dinamiki-Proigmena Sistimata Tilepikoinonion Pliroforikis kai Tilematikis v. Euroopan poliisivirasto (Europol)
   (Asia T-40/12)
   2012/C 109/40
   Oikeudenkäyntikieli: kreikka
   
      Asianosaiset
   
   
      Kantajat: European Dynamics Luxembourg SA (Ettelbrûck, Luxemburg) ja Evropaiki Dinamiki-Proigmena Sistimata Tilepikoinonion Pliroforikis kai Tilematikis AE (Ateena, Kreikka) (edustaja: asianajaja B. Christianos)
   
      Vastaaja: Euroopan poliisivirasto (Europol)
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan Euroopan poliisiviraston (Europol) 22.11.2011 tekemän päätöksen, jolla hylättiin tarjous, jonka kantajien muodostama yritysten tilapäinen yhteenliittymä teki avoimessa menettelyssä käytävässä tarjouskilpailussa nro D(C3/1104, ja
            
         
               —
            
            
               velvoittamaan Europolin korvaamaan kantajien kaikki oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantajien kanneperuste, jonka mukaan riidanalainen päätös on SEUT 263 artiklan nojalla kumottava, jakautuu kolmeen osaan:
   
               1)
            
            
               Ensimmäinen osa, joka perustuu siihen olosuhteeseen, että Europol sulki kantajien tarjouksen perusteettomasti kilpailun ulkopuolelle todeten kantajien muuttaneen teknistä ja taloudellista tarjoustaan, vaikka sillä ei ollut mitään oikeudellista perustaa kantajien poissulkemiseen.
            
         
               2)
            
            
               Toinen osa, joka perustuu siihen olosuhteeseen, että Europol on perusteettomasti ilmoittanut kantajille näiden tarjouksen olevan epätäsmällinen sulkien sen tarjouskilpailun ulkopuolelle, vaikka Europol oli itse aiheuttanut ja hyväksynyt sen tai sietänyt sitä, että ilmaisut ”out of the box” ja ”customisation” ovat epätäsmällisiä ja epäselviä, ja se on näin loukannut avoimuusperiaatetta.
            
         
               3)
            
            
               Kolmas kanneperuste, joka perustuu siihen olosuhteeseen, että Europol on kantajien tarjouksen poissulkemalla loukannut suhteellisuusperiaatetta soveltaessaan sopimusasiakirjoihin liittyvää määräaikaa.